ISANDA LAUAS
Tere tulemast saatesse "Isanda lauas"
Saates on olnud erinevaid külalisi, kuid helikopteripiloote veel mitte!
Tere tulemast Asko Kiiskinen! Oled sündinud Põhja-Karjalas.
Kas koolis käisid ka seal? -Sündisin 1961.a. Lieksas.
Koolis käisin algul seal, hiljem Nurmikses.
Kas sündisid usklike perekonnas? -Mu ema oli usklik
ja isa sai päästetud natuke aega enne oma surma.
Kooli järel läksid tööle. -Mu esimene töökoht oli saekaatris.
See töö mulle ei meeldinud, kuna olen liikuv inimene.
Kui olin töötanud 2 kuud samal raielangil, mõistsin,
et see töö pole minu jaoks.
Järgmine töö oli liikuvam, nimelt puumaterjali autos.
Seal olin vaid vähe aega.
Sealt läksin paberivalmistusmasinate
mootorite paigaldajaks ja torutööde tegijaks.
Algusaastatel töötasid sa Venemaal ja hiljem Rootsis.
Mis sinu, noore mehega, Venemaal toimus? -Venemaal olin 1992.a.
Meil oli tööleping sõlmitud aastaks, kuid haigestusin nakkushaigusse.
Veri oli väga halb, kuna olin saanud B-hepatiidi.
Rootsis võtsin ühendust Soome arstidega
ja küsisin, mida teha.
Mind kutsuti kohe Soome ja pandi Meilahti haiglasse 111. osakonda.
Mind süstiti iga poole tunni tagant,
kuna mu veresete oli 32 korda normist suurem.
Normaalne maksaproovi näit oleks olnud 24-26,
kuid mul oli 980 ja 1070! Küsisin arstidelt, mis edasi saab.
Arst ütles, et kui elad homseni, vajad haiglaravi vähemalt 6 kuud.
Helistasin sõpradele, et nad telliks autod ja riided.
Olin kindel, et keldri kaudu põgenen siit öösel ära.
Millist mõju see sulle avaldas? -Kui raviarst otsustab,
et homset päeva sa enam ei näe, siis lähevad käed iseenesest risti.
Siis algavad palved, et Issand, kui Sa mind sellest veel päästad,
aitad, üles tõstad ja terveks teed, siis tahan oma eluviise parandada.
Mu ema oli saanud teate ja viis palvesoovi kohalikku kogudusse.
Seal palvetati minu pärast ning ma sain kogeda imelist tervenemist!
See toimus õhtupoolsel ööl! Tundsin, justkui minu peale oleks
kallatud kuum veeämber! Suur kuumus käis minust läbi!
Sel hetkel ei teadnud ma toimunust. Magasin rahulikult kogu selle öö.
Hommikul tuli grupp arste ja algas vereproovide võtmine.
Umbes poole tunni pärast tulid nad tagasi, öeldes:
"Pane riided selga! Siin pole tervel inimesel midagi teha!"
Tervenemise põhjus oli see, et minu pärast palvetati
ja Jeesus Kristus tegi mind tõesti terveks! Tänu Jumalale!
Hädapalves olid sa öelnud, et kui terveks saad,
annad elu Jumalale üle. Mis hiljem toimus?
Oh neid inimese tühje lubadusi!
Ka mina lubasin liiga palju enda jõuga teha.
Siiski möödus ligi 3 aastat vanaviisi.
Issand oli küll palvet kuulnud ja mind terveks teinud.
Mina polnud siiski oma kombeid veel muutnud.
3 aastat hiljem pani Jumal mulle värava tee peale,
see sai minu jaoks viimaseks kutseks.
Mulle oli jäänud 2 võimalust-
kas võtta Kristus oma ellu vastu või surra.
Mis valiku sa tegid?
Valisin Kristuse tee ja seetõttu olen täna siin.
Rõõmustan sellepärast, et Messias Jeesus Kristus elab tänagi!
See oli revolutsiooniks sinu elus!
Inimese päästmisele tulemine on tõesti väga suur muutus.
Inimene saab patukoormast vabaks! See on igaühe jaoks olemas!
Kas olid siis poissmees?
Jah, 1985. a olid Reinhard Bonnke koosolekute seeriad Soomes.
Olin Helsingis tööl. Mul oli suur soov
pääseda neile koosolekutele. Seal täitusin Püha Vaimu ja tulega!
Tuli suur vabanemine ja rõõm oli tõeliselt suur!
Kui tulin koju, siis mu tolleaegne pruut,
praegune naine, vaatas mind imestades,
et mis küll minuga toimunud on! Ühe kooli juhataja hüüdis mulle:
"Kiiskinen, mis sinuga on juhtunud? Isegi su nägu on muutunud!"
Jumal teeb inimeses nii võimast tööd,
et see paistab isegi teistele! Olen selle üle tõesti rõõmus!
Kas enne Bonnke koosolekut oli teisiti?
Peale päästmisele tulekut läks umbes pool aastat,
enne kui teistele tunnistama hakkasin.
Hingevaenlane hoidis mind tagasi.
Teadsin vaid oma südames, et olen usus.
Mu ema oli koos mu naisega marju korjamas.
Ema küsis, kas naine ikka teab, et Asko on usule tulnud?
Naine tuli koju ja küsis, kas olen usklikuks saanud.
Vastasin, et jah, pool aastat tagasi. Kartsin tol ajal inimesi.
Varjasin oma usku, kuna kartsin, mäletamata, et olin Jumala tules.
Said kogeda vaimse maailma tõelisust? -Jah,see on tõeline!
Mu südames oli soov tunnistada, kuid jõud selleks puudus.
Ka Jeesuse jüngritel polnud jõudu enne Püha Vaimuga täitumist!
Minuga toimus samuti, kui Püha Vaimuga täidetud sain!
Püha Vaimu jõud on tõeline! Pärast seda tuli sulle mõte,
et võiksid ametit vahetada.
Sind hakkas huvitama helikopteriga lendamine.
Maal lapsepõlvekodus ma õieti lennukeid ei näinud!
1988.a. rajasin oma lennuettevõtte. Tegelikult läks see käiku 1991.a.
Minu lendamine ja ametlik luba tuli 1990.a.
Lendasin Malmil Helsingis. Õppisin juurde, kuni sain piloodi elukutse.
See amet meeldis sulle.
Kuid hiljem mõistsid, et see oli Jumala plaan.
Jah, see oli Jumala juhtimine.
Omal ajal Ida-Soomes alustasime Jyväskylas
ning teeme koostööd ka Venemaaga. Rajasime Aeroflotiga koostööfirma.
Lennundus meelitas mind! Turumajanduses on ka konkurentsi.
Me tõime esimesed juudid Petroskoist kõigepealt piirile
Vana-Wärtsilasse, sealt autoga Soome poolele.
Nende päevade kohta hakkas Jumal mulle juba varem tugevalt rääkima.
Juba esimesel lennul Peterburi teadsin,
et nüüd on Jumala käsi mängus!
Tahtsin kuulda Tema häält ja kuuletuda.
Jumal juhtis sind juutide juurde. Räägime sellest saate lõpus.
Seoses tööga helikopteril, tõi Jumal su ellu suure pöörde.
1994.aasta 13.mail olin lennul Ida-Soomes.
Läksime ühe filmi võtetele. Peale seda toimus lennu ajal
lennukimootorite võimsuse äkklangus ja kaotasime järsult 200 m kõrgust.
Lennuk püsis horisontaalasendis, kuid saba oli mängust väljas.
Mis oli su esimene mõte, kui see juhtus?
Kui nägin, et midagi pole teha, lennuk laskub kiiruga,
olid mu esimesed sõnad: "Jeesus, aita!"
Seda hüüdu kuulsid kõik lennukisolijad.
Seda kuulis ka mu kõrval istuv ühe äriühingu pressiesindaja!
See, keda ma appi hüüdsin, ei jäänud kellegi eest saladusse!
Teid oli 3 inimest helikopteris? -Jah, 3 inimest.
Nii et te laskusite kiiresti? -Jah, laskumine toimus tohutu kiirusega!
Meil oli peal täiskoorem: kaamerad, kaameramehed, reisijad.
Lennukil oli täiskoorem, kuid lennuruum oli täiesti tavaline,
et kaameramees saaks filmida, siis sõitsime üsna rahulikult,
sõitsime oma tavalist 15 minutilist ringi, kõik oli normaalne,
ja siis äkitselt kaotas kopter juhitavuse.
Ei olnud mingit muud võimalust kui hoida kopterit otse.
Kui alla vaatasin, paistis rohelus. Kopter laskus hooga.
Üritasin teha veel midagi olukorra päästmiseks,
kuid hoog vaid suurenes! Laskudes lõikas tiivik puid.
Lõpuks jäi saba ühe männi sisse kinni.
Viimased pöörded olid nii metsikud, et hetkeks kaotasin teadvuse.
Klaas lõi mulle näkku, nagu tehtaks kevadisse jäässe puuriga auku.
Juhtimiskang oli tõmmatud täiesti üles.
Kogu helikopteri esiosa paneel paindus mu peale.
Olin pingi, juhtimiskangi ja paneeli vahele surutud.
See oli nii kitsas vahe, et hädavaevu sain turvavöö lahti.
Seejärel ronisin masinast välja.
Masin oli püstiasendis, nina soos, allpool.
Esimene ülesanne oli reisijad masinast lahti päästa.
Kui kõik olid masinast väljas, jätsin mootorid seisma.
See oli lühike, kuid tormiline kogemus.
Kõik juhtimiskangid jms. purunesid.
Lennuk koosneb ääretult tugevatest osadest, kuid korpuse tükid
olid täielikult purunenud, vaid pilpad olid järel.
Minu õnn on see, et kui ma lendan, siis panen alati turvavöö endal
tihedalt kinni ja see hoidis ning päästis mu selja.
Sellest kirjutati ka ajalehes.
Sul on käes leht, kus on sellest kirjutatud.
See toimus reedel, kui hommikul läksin uurimiskomisjoni ette.
Pealkiri oli:"Helikopter kukkus 100 m pealt! Ime päästis reisijad!"
Seesmisel lehel pealkiri:
"Tänasin taeva Jumalat, et saame veel elada!"
Siin on ka piloodi esimesed sõnad, kui laskumine algas...
See on nii tõeline Jumala abi kui üldse olla võib!
Mida mina teha sain! Masin läheb alt ära,
mida mul muud öelda oli, kui Jeesust appi hüüda!
Sa mõistad, et jäid ellu sellises olukorras!
Kui Tema kaitseb ka sellises olukorras,
siis tahan tänada ainult Teda, taeva Jumalat!
Sellega sain kuulutada evangeeliumi. Kõik, kes metsas olid:
metsatöö masinate juhid, reisijad, kõik Soomes ja mujal maailmas
olevad lendajad said tunnistuse.
Õnnistan neid ja sain ka ise õnnistatud.
Issand hoidis ära kindla surma. Kui rääkida lendurite keeles,
siis tabeli kohaselt peaksin surnud olema.
Tegelikult ei saanud keegi viga. Vaid väikesed kriimustused.
Bensiinipaagi voolik kriimustas mu põlve, naisreisija sai klaasikildudest
kerged verevalumid ning samuti kerge põlvevigastuse,
kuna ta oli tooli ja lennuki korpuse vahel kinni ning mina püüdsin veidi
kiiresti teda lennukist välja tõmmata.
Meil oli kiire, kuna meil oli 320 l kütust paagis ja see tilkus kuuma
turbiini peale. Kopter oli ninapidi soos ja ettepoole kaldus.
Pidin tegutsema rahulikult, kuid kiiresti,
et reisijad välja saaksid ja plahvatust ei toimuks.
Kas sind kommenteeriti, et sa Issandat tänasid?
Üks Toijalast pärit vend helistas mulle ja küsis,
kas tohib minuga rääkida. Ütlesin, et kui kopteriga
kukerpalli tegin ja veel elus olen, siis mida mul veel karta on.
Ta rääkis mulle, et Jumal oli ta eelmisel ööl äratanud
palvetama lendajate pärast. Algul oli ta öelnud, et ei tunne
ühtegi lendajat-pilooti ja et on väsinud, kuid siiski kuuletus.
Ta hakkas voodi ääres põlvedel palvetama.
Samas andis Jumal talle nägemuse ja ta kirjeldas täpselt seda kohta,
kuhu mina kukkusin. Nägemuses istus ta algul kipperi,
siis läks tüürimehe kohale.
Ta kirjeldas seda kohta täpselt! Seejärel rääkis meeshääl ta kõrva:
"Ülesanne, mille jaoks Mina teda kasvatan, on suur ja raske!"
Nendest päevadest alates olen tõesti olnud Issanda koolis.
Mu südames on rõõm, rahu ja kindlus, et kõik ühtlasi töötab nende heaks,
kes Jumalat armastavad. Olen kasvanud Jumala tundmises.
Jätkan tööd õhujõududes ja tuleb päev, kui saan Isa juurde koju!
Usun, ka vaatajad mõistavad, et meie elu on tõesti Jumala kätes
ja et eestpalvel on suur tähendus!
Piibel tunnistab, et ilma palveta ei lähe midagi korda.
Kui on palvetajaid ja õnnistajaid, siis saavad abi need,
kes on erilistes olukordades.
Nad saavad kogeda rõõmu ja rahu kõigi raskuste keskel,
nagu minu eluski selle õnnetuse järel oli.
Hiljem tuli nõuandjaid, mida oleks pidanud tegema ja mida mitte...
Lennuõnnetuses on alati eriolukord, midagi ei saa ette teada.
Jumal teadis ja suutis aidata mind ka selles olukorras.
See on hea õpetus tulevikuks, et ühel päeval saan olema
Tema tõeline tunnistaja.
Tunnistus on see, et Jeesus elab ja Teda tasub oma ellu vastu võtta!
Olen elus sattunud mitmetesse seiklustesse,
kuid täna on minu tunnistus on see, mida kuulsite.
Sa mainisid, et lennud seoses juutide aitamisega
on Jumalal algusest plaanis olnud.
Sulle on räägitud erinevaid prohvetlikke sõnumeid selle kohta.
Olen saanud 5 teadet selle kohta. Need on tulnud sellises olukorras,
kus ma seda kõige vähem oodanud olen.
Ühel korral oli see Koidutähe kristliku ühingu palvekoosolekul.
Seal töötavad Jumal Vaimu annid tõeliselt võimsalt.
Olin seal koosoleku ajal palves. Üks õde tuli minu juurde,
pani käed mu peale, hakkas rääkima uutes keeltes ja prohveteerima:
"Mina tean sinu piina. Olen olnud sinuga kõiges su ahastuses.
Sina saad viima Minu rahva Iisraelisse!"
Sarnaseid ilmutusi ja prohveti- kuulutusi on olnud 5 korda.
Kolm aastat tagasi Jeruusalemmas Jeesuse haual käies,
sain kuulda seda sõnumit esimest korda!
Need kinnitavad, et see on Jumala poolt antud ülesanne,
mis mind väga alandlikuks teeb.
Palun anna armu mulle, kallis Jeesus!
Mõistad, et vaid Issandale lähedal olles saad neid asju teha.
Jah, järjest rohkem on soov olla Jumala plaanis
ja väikesteski asjades ütlen: "Kallis Jeesus, juhi Sina ise!
Saada õiged inimesed..."
Meil on valminud projekt, nimega Allways Airlines.
Selle saab käiku lasta millal tahes. Taevane Isa annab sellesks raha
ja õige meeskonna omal ajal. Minus takistusi ei ole!
Oled mõistnud, et juutide tagasiviimine on keskne ülesanne.
Projekti tegime ainult selle jaoks, kuna see on mu südamel.
Usun, et Jumal on mind kasvatanud selle töö jaoks.
Nimi Allways Airlines pole minu poolt välja mõeldud.
Meie äriühingu lennujuht tuli ühel hommikul
mu kontorisse, näost valge kui kriit.
Ta ütles, et oli öösel näinud und, et talle öeldi unes:
"Alusta ühingut nimega Allways Airlines!"
Seetõttu ma sellega alustasin ja 2 nädala pärast
oli see juba rajatud. See on täiesti valmis.
Issand juhib sinna tiimi, kes seda tegema hakkab.
Võime koostööd teha kasvõi TV7-ga, või kellega iganes.
Allways tähendab igal pool, kogu aeg, jätkuvalt.
Huvitav on see, et 4 a. tagasi tuli prohvetlik sõnum, et TV7 -l
saab olema lennukeid, heli- koptereid, veoautosid, suuri laevu.
Siis tundus see täiesti võimatuna, kuid nüüd sind kuulates mõtlen,
et Jumala plaan võib valmimas olla ka selles.
Jumal on lubanud, et me saame käia Tema poolt ettevalmistatud tegudes
ja avatud ustest sisse minna. Olen kõiges avatud südamega
Issanda ees küsimas: "Issand, millal, kes, kus...?"
Selle tõttu ei saa ma ise panna mingeid tähtaegu.
Olen alandlikuna Issanda ees, teades, et lõppmäng ei ole lihtne.
Oleme tegemas Issanda tööd, kas õhujõududes või kus tahes
Tema sõna edasi viimas, teame, et
Issand ise valvab oma Sõna täitumist.
Kui Issand mind selle töö jaoks on valmistamas, tahan öelda:
"Siin ma olen!!" Issandale pole midagi võimatut!
Peame vaid julged olema!
Jah, nii see on.
Olen eesmärgiks võtnud õnnistada kõiki-
kolleege ja firmajuhte.
2 nädalat tagasi olid Soomes Hiina ülikoolide professorid.
Sain ka neid õnnistada Jeesuse nimel!
2 a. tagasi ja möödunud kevadtalvel käisin Hiinas ja õnnistasin inimesi.
Üllatus oli see, et seal oli väga palju usklikke, ka juudisoost inimesi!
Aitäh, Asko! Aeg hakkab lõppema.
Nüüd võid öelda vaatajatele seda, mida Jumal sinu läbi öelda tahab.
Kallid vaatajad! Minge julgelt evangeeliumi kuulutama!
Õnnistage oma lähedasi ja sõpru ja andke endast edasi seda,
mis südamele hea tundub.
Tehke Jumala Sõna tõde teatavaks igal pool!
Olgu julgus Jumala Sõna muutmatuna edasi rääkida!
Tänan Asko, et oled meile rääkinud, kui suur ja imeline Jumal meil on.
Temal on head plaanid!
Meil peavad vaid silmad ja kõrvad lahti olema Tema häälele.
Siis saab Püha Vaim meid juhatada.
Sina tunnistasid, et just nii on toimunud.
Tänan, et tulid saatesse! Soovin Jumala õnnistust
nende prohvetikuulutuste täitumiseks tulevatel aastatel!
Tänan selle võimaluse eest, et sain tulla saatesse!
Kõik tänu kuulub Jumalale, et saime siin hetke istuda
ja tuua tunnistuse Tema südamelt! Tema hoolitseb meie eest!
Tõlge: Helve Soodla Subtiitrid: R. Tolmusk